Rīgas Pedagoģijas un izglītības vadības akadēmija
Rīgas Pedagoģijas un izglītības vadības akadēmija (RPIVA) bija Izglītības un zinātnes ministrijas (IZM) padotībā esoša valsts dibināta Latvijas augstskola ar galveno ēku Imantas 7. līnijā 1, Rīgā un filiālēm Alūksnē, Bauskā, Cēsīs, Jēkabpilī, Kuldīgā, Madonā, Tukumā un Ventspilī. Augstskolas pamatdarbības joma bija pirmsskolas, pamatizglītības, mūzikas un deju skolotāju, psihologu, iestāžu un uzņēmumu vadītāju un speciālistu sagatavošana. 2016. gada nogalē IZM pieņēma lēmumu ar 2017. gada augustu reorganizēt Rīgas Pedagoģijas un izglītības vadības akadēmiju, to pievienojot Latvijas Universitātei (LU).